da da nn da da da da da da da fr fr fr en da en fr de da da da en de da da da da de da da da da da da da da da da da en da da da da da nb da da da da da da fr da da da en da da da en da da da da da nb da da de da de ru nn da da en da da de da da en fr de da da en da da da da da en en en da en da da en da da da sv da en da en en et en pt
Respekt – Faglighed – Handlekraft
At arbejde i HP Byg
Søg job hos HP Byg
Det var Danmarks­rekord, da Morten Lichon tog sit svendebrev som mur­er på blot 34 uger. Et personligt tilrettelagt uddannelsesforløb gennem HP Education samt et tæt samarbejde med skolen gav ham de kompetencer, han manglede for at kunne kalde sig murer.
Når man hos HP Byg taler om ’HP Education’, handler det ikke om ét fast uddannelsesforløb med bestemte fag og kurser. I stedet handler det om at bygge bro mellem den enkeltes baggrund og ambitioner og det behov, virksomheden har for at tiltrække og fastholde medarbejdere med de rette kompetencer.
Dermed handler det også om at tage dialog­en, og om i fællesskab at lægge den plan, der giver mening for både medarbejderen og virksomheden. I Morten Lichons tilfælde var udgangspunktet et mangeårigt virke som ufaglært i byggebranchen, og i samarbejde med Techcollege blev der tilrettelagt et forløb, så han på den korteste mulige tid kunne få sit svendebrev – og dermed også papir på sine kompetencer.
I 20 år var Morten Lichon ufaglært i bygge­branchen, og han har blandt andet arbejdet med facadepuds og produktion af beton­­­ele­menter. Han havde første arbejdsdag hos HP Byg i 2016, og da han i 2021 fik tilbudt en aftale om voksenlære i kombination med en indled­ende kompetenceafklaring hos Techcollege, valgte han at slå til.
14 dage med praktiske prøver ud­løste merit for den ellers obligatoriske praktik, og det samlede uddannelsesforløb blev kortet ned til 34 uger på skolen. En mulighed, som mange gør brug af – men bare ikke i byggebranchen, fortæller Anja Lundstrøm, som er praktikpladskonsulent hos Techcollege:
– I nogle brancher er det almindeligt, at ufaglærte med nogle års praktisk erfaring tager omkring skolen for at få svendebrevet. Men inden for murerfaget ser vi måske kun én om året – eller slet ingen – mens det for tømrerne ligger på mellem fem og 10.
Hvorfor, det forholder sig sådan, er et godt spørgsmål, fortæller Anja Lundstrøm, men et bud kunne være, at mange i forvejen tjener en god løn, og samtidigt kan tanken om at skulle tilbage på skolebænken virke afskrækkende, fordi meget nu foregår digitalt:
– Computeren spiller i dag en stor rolle i undervisningen; blandt andet med tegning i AutoCad, hvilket mange umiddelbart ser som en udford­ring. Men vi starter på et niveau, hvor alle kan være med, og indledningsvist løser man en tilpasset opgave, som undervisningen tilrettelægges ud fra. På den måde har vi aldrig oplev­et, at nogen stopper på grund af teknologien.
Desuden, tilføjer Anja Lundstrøm, behøver man ikke – som Morten Lichon gjorde – at tage al skole­gangen i ét samlet stræk; man kan sagtens vælge en model, hvor man lægger praktik­­peri­oder ind mellem skoleperioderne.
For Morten Lichon var den rigtige løsning at samle al skolegangen i ét forløb af kortest mulige varighed – hvilket gjorde ham til den hurtigst uddannede murer i Danmark. På den måde kom han hurtigt tilbage til byggepladserne og kollegerne, og han er ikke i tvivl om, at det var den rigtige beslutning:
– Jeg har passeret de 40, og jeg havde helt ærligt hverken tid, overskud eller tålmodighed til at tage hele uddannelsen på traditionel vis. Så hvis jeg ikke havde fået muligheden for at kompri­mere skoleperioderne mest muligt, tvivler jeg på, at jeg var sprunget ud i det. Men det har været det hele værd – for det føles godt at være med til at føre håndværket og traditionen videre, og med svendebrevet kan jeg påtage mig mange flere opgaver. Det har haft en stor betydning for min arbejdsdag, så jeg er taknemmelig for at have fået muligheden.
Og på Techcollege er Anja Lundstrøm glad, hver gang nogen vælger at tage svende­brevet med merit for deres praktiske erfaring:
– Om man gør som Morten Lichon og tager uddannelsen på den kortest mulige tid, eller om man vil indlægge perioder med praktik, er op til én selv. Men jeg håb­er, at flere inden for både murer- og tømrerfaget vil gøre brug af muligheden – ikke kun, fordi det selvsagt har stor værdi for den enkelte at få et svendebrev, men også fordi, de er med til at løfte uddannelsen.
De erfarne medarbejdere løfter uddannelsen, fortsætter Anja Lundstrøm, fordi de kommer med en faglig stolthed, der i høj grad smitter af på uddannelsens yngre elever. Samtidigt er de gode til at lære fra sig ud fra den praktiske vid­en og erfaring, de har opbygget over årene. På den måde, understreger Anja Lundstrøm, er det ikke kun medarbejderen, der vinder ved at få sit svendebrev – skolen gør i høj grad også.
Hos HP Byg er Jimmy Schou Lindvald chef for murerafdelingen, og dermed var han med til at tilrettelægge Morten Lichons forløb gennem HP Education. Og Jimmy Schou Lindvald kan kun tilslutte sig de positive udmeld­inger fra Morten Lich­on og Techcollege – fordi virksomheden selvsagt også vinder, når en ufaglært medarbejder får mulighed for at tage omkring skolen for at få svendebrevet med:
– Hos HP Byg lægger vi vægt på, at man som medarbejder skal kunne udvikle sine kompetencer. Vi er en stor entreprenørvirksomhed, og egenproduktionen har altid været en vigtig del af den måde, vi løser opgaverne på. Derfor er vi selvsagt afhængige af den rette arbejdskraft, og behovet bliver ikke mindre af, at vores byggepladser ret geografisk er spredt over mange steder i landet.
Udover murer har HP Byg egenproduktion ind­en for råhus samt tømrer og snedker, og HP Education henvender sig til alle virksomhedens faggrupper inklusiv funktionærer inden for eksem­pelvis byggeledelse og kalkulation.
– Vores behov for medarbejdere med de rette kompetencer er stort, og HP Education samt det tætte samarbejde med – i dette tilfælde – Techcollege er med til netop at sikre, at vi har de medarbejdere, der skal til for at løse opgaverne både nu og fremover, slutter Jimmy Schou Lindvald.
Flere nyheder fra HP Byg
HP Byg skal opføre DGNB-certificeret driftscenter for Aalborg Forsyning
Aalborg Forsyning udgøres af en række forsyningsvirksomheder, ejet af Aalborg Kommune, og i fremtiden vil et fælles driftscenter ved byens østlige havnefront være blandt de primære lokationer. Byggeriet omfatter kontorer, værksted og lager samt udearealer.
HP Byg udpeger ny administrerende direktør
I slutningen af juni trådte HP Bygs mangeårige administrerende direktør tilbage, og nu er afløseren fundet. Virksomhedens økonomidirektør gennem 10 år, Carsten Elgaard Sørensen, tager tråden op – og er klar til at videreføre HP Bygs værdier og ambitioner om fortsat vækst.
Skræddersyet uddannelsesforløb gjorde Morten til murer på rekordtid
Det var Danmarks­rekord, da Morten Lichon tog sit svendebrev som mur­er på blot 34 uger. Et personligt tilrettelagt uddannelsesforløb gennem HP Education samt et tæt samarbejde med skolen gav ham de kompetencer, han manglede for at kunne kalde sig murer.
Lautruphøj 1 – 3
Tel 96 25 15 00
Alt om HP Byg
At arbejde i HP Byg
Søg job hos HP Byg
HP Byg på sociale medier
Ansvarlig brug af din data
Dette website bruger cookies og andre tracking teknologier for at forbedre navigering og dine muligheder for at afgive feedback, analysedata i form af brugen af vores produkt og services samt samhørrighed af eventuel marketingsmateriale fra tredje part.
Cookie indstillinger Accepter valgte Accepter Cookies
Når du besøger hvilket som helst website kan det ske at websitet gemmer eller henter information fra din browser, ofte i form af cookies. Informationen omhandler muligvis dig og dine preferencer eller din enheds data og bruges mest af alt for at få websitet til at fungere som du forventer det skal fungere. Informationen vil oftest ikke bruges til at direkte identificere dig, men kan give dig en mere personlig online oplevelse.
Fordi vi respektere din ret til privatliv, kan du vælge ikke at tillade visse typer cookies. For mere information kan du klikke på den enkelte kategori og her ændre den givne standard opsætning. Du skal dog være opmærksom på, at blokering af cookies kan resultere i at websitet ikke giver den oplevelse og service som ellers tilgængeligt.
Disse cookies er nødvendige for vores website fungere og kan ikke fravælges på baggrund af dette. Eksempelvis er det sådan vi gemmer dine cookie indstillinger, for at overholde dine privatlivs rettigheder.
Contains system and session cookies
Lidt Lakrids Cookie Module
Keeps track of your cookie privacy settings